คือผมเป็นโรคg6pdแล้วจะเข้ารับการฉีดวัคซีนAstraZeneca ไม่ทราบว่าสามารถเข้ารับการฉีดได้ไหมครับจะมีผลข้างเคียงร้ายแรงไหมหรือไม่ควรฉีดสำหรับคนที่เป็นโรคนี้
สวัสดีค่ะ การเป็นโรค G6PD ไม่ได้เป็นข้อห้ามในการฉีดวัคซีนป้องกันโรคโควิด 19ค่ะ ดังนั้น สามารถที่จะไปรับการฉีดได้สำหรับข้อห้ามและข้อควรระวังในการฉีดวัคซีน เช่น เคยมีประวัติการแพ้วัคซีนชนิดอื่นๆ แบบรุนแรงมาก่อน อยู่ระหว่างตั้งครรภ์ หรือให้นมบุตร กำลังมีอาการป่วย เช่น มีไข้ หายใจลำบาก หอบเหนื่อย อาการทางสมองและระบบประสาทต่างๆ เป็นต้น หรือมีโรคประจำตัวที่อาการยังไม่คงที่ หรือมีอาการรุนแรงอยู่ เช่น หอบหืด เป็นต้น หรือมีตรวจพบเชื้อโควิด 19 ในช่วงไม่เกิน 2 สัปดาห์ที่ผ่านมา เป็นต้นดังนั้น หากเป็นโรค G6PD แต่ไม่ได้มีอาการกำเริบ หรือมีอาการรุนแรงเกิดขึ้นมา เช่น อ่อนเพลียมาก มีไข้ หนาวสั่นตัวเหลือง ตาเหลือง มีภาวะซีดหายใจไม่อิ่ม หัวใจเต้นเร้วปัสสาวะมีสีเข้ม สีคล้ายน้ำปลาหรือน้ำโคล่า เป็นต้น ก็สามารถไปฉีดได้ แต่หากมีอาการดังกล่าวขึ้นมา ก็ยังไม่ควรไปรับการฉีดค่ะ ควรรักษาให้อาการหายดีก่อน